Нарэшце, кажа эксперт, уплывае і правінцыйнасць мыслення. У Расіі значна болей дыскутуюць аб праблемах войска, абаронкі, прычым такога публічнага абмеркавання не цураюцца і аналітыкі, за плячыма якіх вялікі вайсковы стаж, высокія пасады. У Беларусі ж генералы баяцца, што за адкрытасць, за дыскусіі іх пакараюць, мяркуе Алесін. Праблема закрытасці вайсковага ведамства, на яго думку, абвастрылася, калі з пасады міністра сышоў Леанід Мальцаў: той “усё ж пазіцыянаваў сябе як вайсковы тэарэтык” і меў патрэбу ў пэўнай публічнасці.